מגדל סונול

מגדל סונול הוא מגדל רב קומות שהוקם בשנת 2004 ברחוב דוד חכמי פינת דרך בגין בתל אביב-יפו. במגרש עליו הוקם המגדל הייתה תחנת דלק של חברת סונול. ביוני 1998, לאחר שהוגשה לאישור תוכנית להקמתו של מגדל משרדים בן 25 קומות במקום, רכשה קבוצת רובינשטין 50% מהזכויות במגרש מחברת גרנית הכרמל (חברת האם של "סונול"), תמורת 7.8 מיליון דולר. בדצמבר 1999, נחתם הסכם מימון להקמת המגדל בעלות של 60 מיליון דולר עם בנק הפועלים, אך תחילה הוחלט להקים רק 20 קומות. העבודות להקמת הבניין החלו בסוף שנת 2000. במרץ 2001 זכה הקבלן אבי ארונסון במכרז לבניית שלד המגדל תמורת כ-6 מיליון דולר. במהלך הקמת המגדל, במאי 2003, אישרה הוועדה המקומית לתכנון ולבנייה בתל אביב תוספת של 5 קומות למגדל בשטח של כ-2,800 מ"ר. בארבע קומות משרדים וקומה טכנית. זאת על פי התוכנית שהוגשה במקור. הקמת המגדל הסתיימה בסוף שנת 2004 ואכלוסו החל בתחילת שנת 2005. באוגוסט 2004 תבעו היזמים את עיריית תל אביב יפו על גביית יתר של היטל השבחה בפרויקט. בין השוכרים הראשונים במגדל היו חברת "סולומון שוקי הון", משרד רואי החשבון שיף-הזנפרץ ושות' (RSM ישראל), סוכנות הביטוח "בית הביטוח הפנסיוני", בנק הפועלים ומספר משרדי עורכי דין. בדצמבר 2005 רכשה "קבוצת רובינשטיין" את חלקה של חברת "גרנית הכרמל" במגדל, תמורת 28.5 מיליון דולר. המגדל תוכנן על ידי משרד האדריכלים "יסקי מור סיון אדריכלים". גובהו כ-98.5 מטר ויש בו 25 קומות מעל לקרקע. צורת תוכניתו אובלית וקצהו של המגדל חתוך באלכסון. שטח קומה טיפוסית במגדל הוא 1,260 מטר רבוע. המגדל מחופה כולו בזכוכית רפלקטיבית בגוון כחול כהה. במגדל חניון שבו 600 מקומות חניה. בקומת רחוב דוד חכמי, שהיא במפלס מינוס אחת ביחס לכניסה הראשית מכיוון דרך בגין, נמצאת במגדל תחנת דלק שהיא חלק אינטגרלי מעיצובו. גורדי שחקים בישראל מדיה וקבצים בנושא מגדל סונול בוויקישיתוף מגדל סונול, באתר גורדי השחקים העולמי (באנגלית) מגדל סונול, תל אביב במבט חדש תא/2148 - מתחם סונול, באתר מנהל התכנון תא/2148/א - מתחם סונול, באתר מנהל התכנון רובינשטיין תשלם 30% ממחיר מגרש סונול עם אישור התב"ע, באתר גלובס, 29 ביוני 1998 אלעזר לוין, ‏רובינשטיין רכשה מגרנית הכרמל מחצית מ"מגרש סונול" ב-7.8 מיליון דולר, באתר גלובס, 22 ביוני 1998 אלעזר לוין, ‏הפועלים יממן מגדל רובינשטיין סונול - ההשקעה 60 מיליון דולר, באתר גלובס, 20 בדצמבר 1999 אלעזר לוין, ‏ארנסון זכה במכרז לבניית בית רובינשטיין-סונול בדרך פתח-תקוה בת"א בכ-6 מיליון דולר, באתר גלובס, 11 במרץ 2001 מירי ריילי, המקומית בתל אביב אישרה הוספת 5 קומות לבית סונול, באתר TheMarker‏, 18 במאי 2003 אריק מירובסקי, רובינשטיין וסונול מטפסים על מגדל גבוה; דמי השכירות - 16 דולר למ"ר בקומות העליונות, באתר TheMarker‏, 15 ביולי 2004 יצחק דנון, ‏החברות סונול ובנייני רובינשטיין תובעות 12 מיליון שקל מעיריית תל אביב, באתר גלובס, 30 באוגוסט 2004 אלעזר לוין, ‏סולומון שוקי הון שכרה 930 מ"ר במגדל סונול, באתר גלובס, 10 בנובמבר 2004 גיא ימין, ‏שיף-הזנפרץ ושות' שכרו 1,750 מ"ר בבית סונול, באתר גלובס, 11 במאי 2006 גיא ימין, ‏בית הביטוח הפנסיוני שכר 1,000 מ"ר במגדל סונול ב-11 דולר למ"ר, באתר גלובס, 17 ביולי 2005 גיא ימין, ‏מגדל סונול: בנק הפועלים במו"מ לשכירת 5,000 מ"ר ב-10 דולר למ"ר, באתר גלובס, 13 בנובמבר 2005 אלעזר לוין, ‏התאוששות במגדל סונול - השכירו עוד 650 מ"ר ב-11 דולר למ"ר לחודש, באתר גלובס, 26 בדצמבר 2004 ביקוש ער של משרדי עורכי דין בבניין המשרדים החדש מגדל סונול, באתר גלובס, 6 באפריל 2005 גיא ימין, ‏משרדי עו"ד שכרו 400 מ"ר במגדל סונול ב-14 דולר למ"ר, באתר גלובס, 8 במאי 2005 גיא ימין, ‏בורוביץ' מוכרים לרובינשטיין את חלקם 50% במגדל סונול ב-28.5 מיליון דולר, באתר גלובס, 11 בדצמבר 2005 עומר שרביט, בניני רובינשטיין מימשה זכות סירוב ורכשה מסונול חצי ממגדל סונול תמורת 28.5 מיליון דולר, באתר הארץ, 10 בדצמבר 2005